22.5.2023 г.
BG
Официален вестник на Европейския съюз
L 134/101
ПРИЛОЖЕНИЕ 3
ПРОЕКТ НА
ЕДНОСТРАННА ДЕКЛАРАЦИЯ НА ОБЕДИНЕНОТО КРАЛСТВО В СЪВМЕСТНИЯ КОМИТЕТ, СЪЗДАДЕН СЪС СПОРАЗУМЕНИЕТО ЗА ОТТЕГЛЯНЕТО НА ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ ОТ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ от ...
2023 година относно надзора на пазара и правоприлагането Обединеното кралство припомня ангажимента си да гарантира стабилна система за надзор на пазара и правоприлагане в контекста на уникалните договорености, договорени с Европейския съюз в съответствие с Рамката от Уиндзор (9) за защита на търговията в рамките на вътрешния пазар на Обединеното кралство и мястото на Северна Ирландия в митническата територия на Обединеното кралство, като същевременно се гарантира целостта на вътрешния пазар и митническия съюз на Европейския съюз.
Обединеното кралство подчертава, че трябва да има стриктно правоприлагане, за да се гарантира, че търговците не злоупотребяват с този нов вътрешен търговски режим на Обединеното кралство, за да придвижват стоки в Европейския съюз.
Надзор на пазара Обединеното кралство признава важната роля на надзора на пазара и работата на органите за надзор на пазара и другите компетентни органи за постигането на тези цели.
Поради това Обединеното кралство ще продължи да гарантира, че тези органи реализират програма от дейности, които стимулират безопасността и спазването на изискванията, включително работа с предприятията, за да се гарантира, че те са запознати със своите задължения, оценка на документацията и проверка на продуктите на пазара, когато е уместно.
Обединеното кралство ще продължи: — да изгражда способности и капацитет у органите за надзор на пазара и другите компетентни органи; — да подобрява методиките за оценка на риска за безопасността на продуктите; — да гарантира, че съответните органи разполагат с необходимите правомощия за предприемане на ефективна дейност по мониторинг в контекста на международната граница между Обединеното кралство и Европейския съюз; — да подкрепя основани на риска и на събрани сведения дейности на съответните органи, включително подходящи одити, инспекции и проверки на място с цел проверка на спазването на приложимите изисквания; — да използва надеждно събиране на сведения и данни, за да гарантира подробна доказателствена база за идентифицирането на нововъзникващи рискове, включително на евентуални движения към Европейския съюз; — да използва точна и подробна информация като основа за вземане на решения относно политиката и правоприлагането; и — да споделя и получава информация чрез всички съответни информационни системи относно дейностите по отношение на спазването, извършвани от органите за надзор на пазара и другите компетентни органи.
Обединеното кралство също така ще продължи да подкрепя сътрудничеството с органите за надзор на пазара на други пазари чрез единната служба за връзка за надзор на пазара.
Правоприлагане Стриктното правоприлагане няма да включва нови проверки или проверки на границата между Северна Ирландия и Ирландия, а ще означава засилена дейност от страна на съответните органи на Обединеното кралство, в съответствие с найдобрите международни практики, с органите на Европейския съюз и на държавите членки, когато е целесъобразно, с цел защита на вътрешния пазар на Обединеното кралство и вътрешния пазар и митническия съюз на Европейския съюз, както и решителна борба с незаконната дейност и контрабандата, включително от страна на организирани престъпни групи.
(9) Вж.
Съвместна декларация No XX/2023.